NaiveNeuron/SloPal huggingface dataset:
Šefčík, Marek, poslanec NR SR (2020-11-05):
Ďakujem za slovo. Vážený pán podpredseda, vážené poslankyne, poslanci, v súlade s § 80 ods. 1 zákona o rokovacom poriadku som bol určený za spravodajcu k návrhu uvedeného zákona. Je to tlač č. 276. Prekladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Paška, Pavol, predseda NR SR (2012-10-17):
Hlasujeme. (Hlasovanie.) 140 prítomných, 137 bolo za, 3 nehlasovali. Tento návrh sme schválili.
J. Chrbet, minister životného prostredia SR: (2008-11-25):
Druhým významným dôvodom na novelizáciu zákona je skutočnosť, že z potrieb aplikačnej praxe pri registrácii prípravkov na ochranu rastlín a iných prípravkov vyplýva, že niektoré ustanovenia terajšieho zákona sú nedostačujúce, nejasné a nepresné. Precizovaním textov jednotlivých ustanovení, najmä § 11, sa zabezpečí hladký a bezproblémový proces registrácie prípravkov na ochranu rastlín a iných prípravkov. Zákon reaguje aj na potrebu zabezpečiť odborné vzdelávanie v oblasti uvádzania na trh prípravkov na ochranu rastlín a iných prípravkov a tiež v oblasti ich aplikácie. Vzhľadom na uvedené dovoľujem si vás požiadať o jeho prerokovanie a posunutie do druhého čítania, vážený pán predseda, vážené poslankyne, poslanci.
Jurinová, Erika, podpredsedníčka NR SR (2012-08-03):
Ďakujem pánovi poslancovi, pán poslanec Frešo, nech sa páči.
Fronc, Martin, poslanec NR SR (2014-01-30):
Ďakujem pekne, pani podpredsedníčka. Pán minister Maďarič, ja som si vás vážil a chcem si vás vážiť naďalej. A keď som nevystupoval, tak predsa v tejto chvíli mám potrebu reagovať. Áno, zazneli za tieto vypäté dva dni niektoré nevhodné vyjadrenia zo strany opozície, ale nie celej opozície. Zazneli tu nevhodné vyjadrenia z vládnej strany, ale nie celej vládnej strany. A ak vystúpil spravodajca kolega Chmel, vo veľmi kultivovanom prejave hovoril v prvom rade o tom, ako sa zaobchádzalo s verejnom ochrankyňou práv, ktorá je ústavný orgán a ktorá musí prichádzať do stretu s inými orgánmi. To je jednoducho plnenie jej pracovnej povinnosti. A bol to kultivovaný prejav, a preto ma mrzí vaše vyjadrenie, že váš predchodca minister kultúry je na čele vlčej svorky. Ďakujem.
Hrnčiar, Andrej, podpredseda NR SR (2018-05-25):
Pán poslanec Mazurek je ďalším vystupujúcim v rozprave.
Hrnčiar, Andrej, podpredseda NR SR (2017-02-08):
Pán poslanec Kotleba.
Jurinová, Erika, podpredsedníčka NR SR (2014-07-04):
Pán poslanec Viskupič.
Číž, Miroslav, doterajší podpredseda NR SR (2010-07-08):
Pán poslanec Vladimír Matejička.
Senko, Ján, poslanec NR SR (2017-10-10):
Ďakujem za slovo, pán podpredseda. Vážené kolegyne, vážení kolegovia, ako určený spravodajca si vám dovoľujem predniesť spoločnú správu výborov Národnej rady Slovenskej republiky o prerokovaní zákona zo 14. septembra 2017 o štátnej cene Jozefa Miloslava Hurbana a štátnej cene Alexandra Dubčeka, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 729). Prezident Slovenskej republiky predmetný zákon o štátnej cene Jozefa Miloslava Hurbana a štátnej cene Alexandra Dubčeka vrátil na opätovné prerokovanie Národnou radou Slovenskej republiky. Vo svojom rozhodnutí uviedol dôvody, navrhol, aby Národná rada Slovenskej republiky pri opätovnom prerokovaní zákona neprijala tento zákon ako celok. Predseda Národnej rady svojím rozhodnutím pridelil zákon o štátnej cene Jozefa Miloslava Hurbana a štátnej cene Alexandra Dubčeka, vrátený prezidentom Slovenskej republiky na opätovné prerokovanie Národnou radou Slovenskej republiky, na prerokovanie výborom, a to ústavnoprávnemu výboru a Výboru Národnej rady Slovenskej republiky pre kultúru a médiá. Ústavnoprávny výbor Národnej rady, ako aj Výbor Národnej rady Slovenskej republiky pre kultúru a médiá svojimi uzneseniami odporučili zákon o štátnej cene Jozefa Miloslava Hurbana a štátnej cene Alexandra Dubčeka, vrátený prezidentom Slovenskej republiky na opätovné prerokovanie Národnou radou Slovenskej republiky, schváliť. Ako gestorský výbor rokoval Výbor Národnej rady pre kultúru a médiá 10. októbra 2017 a odporúča Národnej rade Slovenskej republiky po opätovnom prerokovaní zákon vrátený prezidentom Slovenskej republiky na prerokovanie Národnou radou Slovenskej republiky schváliť. Spoločná správa výborov Národnej rady Slovenskej republiky bola schválená uznesením č. 77 10. októbra 2017. Výbor ma zároveň poveril ako spoločného spravodajcu, aby som informoval o výsledku rokovania vo výboroch. Pán predsedajúci, skončil som, prosím, otvorte rozpravu.
Paška, Pavol, predseda NR SR (2013-09-11):
Pán poslanec, o čom mám dať hlasovať?
Zemanová, Anna, poslankyňa NR SR (2022-10-18):
Akékoľvek útoky na rodinu, deti, rodinných príslušníkov, ktorí vôbec nemajú nič dočinenia s prácou politika, je absurdné a odsúdeniahodné. Takéto vyjadrenia, ako ste čítali, pán poslanec, sú hodné za to, aby sa dali orgánom činným v trestnom konaní a aby vlastne takéhoto človeka našli a za vyhrážky a takéto slovné útoky postihli. Ale povedať, že to sú šialenci, to sú ľudia, ktorých vytvorila táto spoločnosť a sú, žiaľ, v každej komunite a nemajú byť. Ale za to odsudzovať ďalších, skupinu, väčšinovú skupinu slušných ľudí, lebo treba povedať, väčšina ľudí sú slušní a kričia a robia zlo jednotlivci. V prípade, žiaľ, niekedy organizované skupiny, tak za to odsúdiť a nedopriať život slušným ľuďom, pre ktorých aj tento návrh zákona je pripravený, aby slušní ľudia mohli žiť slušným spôsobom, možno iným ako máte vy predstavu, neviem, ako vy žijete alebo chcete žiť, tiež to je vaša vec, ale ľudia chcú žiť usporiadane, hoci možno podľa iných predstáv, nie tak ako si to predstavujú mnohí iní ľudia, a preto že zopár šialencov napíše takéto správy, nepodporiť správnu vec, nie je správne.
Ľ. Vážny, poslanec: (2005-12-06):
a) aby zastavila proces privatizácie majetkovej účasti štátu na podnikaní spoločnosti Železničná spoločnosť Cargo Slovakia, a. s., b) aby spracovala zodpovednú analýzu nevyhnutnosti tejto privatizácie, c) aby stanovila v prípade výsledku analýzy v prospech privatizácie nevyhnutné minimum podmienok, pri ktorých je Slovenská republika ochotná privatizovať.“ Ďakujem.
Laurenčík, Milan, podpredseda NR SR (2021-12-10):
Vážené panie poslankyne, vážení páni poslanci, pokračujeme v popoludňajšom rokovaní 12. dňa 51. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona o štátnom rozpočte na rozpočte na rok 2022 (tlač 632). Pán minister financií, do rozpravy? Nech sa páči, pán minister. Pán spravodajca sedí na svojom mieste, takže môžeme začať. [Pokračovanie rokovania o vládnom návrhu zákona o štátnom rozpočte na rok 2022 (o návrhu rozpočtu verejnej správy na roky 2022 až 2024, tlač 632.]
Pellegrini, Peter, predseda NR SR (2024-02-08):
Prezentujme sa a hlasujme o bode 181 druhého pozmeňujúceho návrhu poslanca Galka. (Hlasovanie.) Prítomných 121, za 15, proti 76, zdržalo sa 29, nehlasoval 1. Tento bod sme schválili.
Figeľ, Ján, podpredseda NR SR (2013-02-13):
Nech sa páči, Viliam Jasaň.
Laurenčík, Milan, podpredseda NR SR (2021-06-22):
Pani poslankyňa Anna Andrejuvová, nech sa páči.
Suchánek, Alan, poslanec NR SR (2016-04-26):
Ďakujem za slovo. Pán poslanec Burian, ja by som len takú jednu drobnosť chcel povedať. Apelujete a obraciate sa na bývalých ministrov vlády pani Radičovej. Ja chcem upozorniť na to, že za posledných desať rokov bol SMER osem rokov vo vláde. Je rozdiel zodpovedať sa z niečoho, za čo som zodpovedný osem rokov a necelé dva roky. Za tie necelé dva roky sa nedá spraviť takmer nič. Takže to si treba uvedomiť jednoznačne. Ďakujem.
Baránik, Alojz, poslanec NR SR (2017-12-05):
Môj dojem z tejto navrhovanej úpravy je taký, že sa tu jedná o snahu použiť verejné prostriedky v podstate na dva účely, a to všetko za marketingovým zámerom. Ten prvý účel je v podstate urobiť si nejaký, nejakú reklamu politickú a pri tom tie prostriedky jednoducho premrhať a druhý účel je tie prostriedky rozkradnúť, pretože na tomto základe fungujú tí, ktorých predstava o tom, že ako sa riadi štát, pochádza z čias komunizmu. To znamená, zhora prídu nejaké peniaze, tie sa rozdelia, zhora si rozhodnú, že čo by bolo asi tak najlepšie. Majú lokálnych všelijakých adlátusov, ktorí si tie prostriedky nejak rozkradnú alebo ich akože nejak použijú. Vykáže sa činnosť, výsledok je približne nula, niekedy aj negatívny, ale plán sa plnil. A toto všetko sa použije na marketingové účely. Takto fungujú komunisti, takto fungovali komunisti a takto zrejme budú fungovať, dokiaľ ich tu budeme mať vo vláde. Ďakujem.
Hreha, Štefan, poslanec NR SR (2013-09-03):
Ďakujem pekne. Vážená pani predsedajúca, vážené panie poslankyne, páni poslanci, dovoľte mi, aby som v zmysle zákona o rokovacom poriadku vystúpil k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a ktorým sa menia a dopĺňajú niektoré zákony (tlač 612), ako spravodajca Výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie 23. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby podľa § 73 ods. 3 písm. c) Národná rada Slovenskej republiky uvedený návrh zákona prerokovala v druhom čítaní. V súlade s rozhodnutím predsedu Národnej rady Slovenskej republiky č. 588 zo 16. júla 2013 a podľa § 71 zákona o rokovacom poriadku, aby návrh zákona prerokovali výbory: Výbor Národnej rady pre financie a rozpočet, Ústavnoprávny výbor Národnej rady. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pani predsedajúca, skončil som, otvorte rozpravu.
Sulík, Richard, predseda NR SR (2011-07-11):
Pán poslanec Horváth, nech sa páči.
Paška, Pavol, predseda NR SR (2014-07-01):
(Hlasovanie.) 138 prítomných, 62 za, 53 proti, 23 sa zdržalo. Návrh sme neschválili. Pán poslanec Kuffa, ešte vás poprosím aj o hlasovanie v prvom čítaní o návrhu pána poslanca Uhliarika na vydanie zákona č. 362 o liekoch. Je to tlač 1069. (Hlasovanie o návrhu poslanca Národnej rady Slovenskej republiky Ivana Uhliarika na vydanie zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov , tlač 1069.)
Jurinová, Erika, podpredsedníčka NR SR (2014-03-18):
Ďakujem, pani ministerka, dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Jozefovi Valockému.
Kuriak, Milan, poslanec NR SR (2022-11-08):
Ďakujem. Vážený pán predseda, v rozprave nevystúpil žiaden poslanec. Pán predseda, dajte, prosím, hlasovať o bode spoločnej správy č. 1 s návrhom gestorského výboru schváliť.
Bugár, Béla, podpredseda NR SR (2018-02-01):
Pán poslanec súhlasí, takže môžme ísť ďalej.
J. Zvonár, poslanec: (2007-06-20):
Pán predseda, dajte hlasovať o dvoch pozmeňujúcich návrhoch pána poslanca Valockého spoločne.
J. Figeľ, poslanec: (2003-04-09):
Ešte k samotným rokovaniam. Táto téma je na stole od februára. Na politickej úrovni zatiaľ nebola uzavretá, na odbornej bol text vyčistený.
E. Kukan, minister zahraničných vecí SR: (2006-02-02):
Vážený pán poslanec, panie poslankyne, páni poslanci, pán poslanec, taká najkratšia odpoveď a najpriamejšia na vašu otázku po tom, čo som sa zaujímal o tieto problémy, je asi taká, že komplexnú prezentáciu Slovenskej republiky na zimných olympijských hrách v Turíne zabezpečuje Slovenský olympijský výbor, ktorý od vlády Slovenskej republiky dostal na tento účel aj finančné prostriedky. V rozpočtovej kapitole môjho ministerstva, ministerstva zahraničných vecí nie sú pridelené finančné prostriedky, ale bez ohľadu na to sa snažíme prispieť k prezentácii Slovenska, lebo veď je to jedinečná príležitosť. Naše veľvyslanectvo spolu so Slovenským inštitútom usporiadajú 17. februára v auditóriu Centra v Turíne v rámci týchto zimných olympijských hier koncert pod názvom Pocta mojej krajine - Maggio a la mia terra. Koncert sa uskutoční v spolupráci so Slovenským olympijským výborom, honorárnym konzulátom Slovenskej republiky v Turíne. Odznejú na ňom piesne a árie slovenskej a svetovej proveniencie, budú sa projektovať krásy Slovenska, a potom sa bude konať recepcia, kde budú podávané slovenské špeciality. Predpokladá sa účasť talianskych občanov, športovcov, účastníkov olympiády, proste účastníkov z celého sveta. Viete, že počas olympijských hier otvorí Slovenský olympijský výbor, to už je tradícia, Slovenský dom, v ktorom budú mať rokovania, ale ktorý budú navštevovať aj športovci, účastníci olympiády, kde bude vystupovať permanentne náš folklórny súbor. Iba takú poznámku na okraj, bezpečnostné opatrenia, ktoré sprevádzajú organizáciu zimných olympijských hier, do určitej miery redukovali ten počet kultúrnych podujatí, ktorý sa počas olympiády organizuje. Toľko viem o tejto otázke, pán poslanec, a ešte takú neformálnu poznámku. Vy sa spytujete na kultúrnu prezentáciu, preto nechcem uhýbať, ale aj keby všetky slovenské inštitúcie, ktoré sa podieľajú na prezentácii Slovenska, pracovali perfektne, jeden významný úspech našich športovcov, keby sa napríklad naši hokejisti stali majstrami sveta, by pre propagáciu Slovenska vo svete urobil určite viac ako my všetci dohromady. Ďakujem pekne.
Mamojka, Mojmír, poslanec NR SR (2010-08-11):
Ďakujem za slovo. Na margo toho možno niečo podobné, čo povedal pán poslanec Číž. Viete, my občas, právnici, sme v zajatí takých klapiek profesionálnych, ja to pripúšťam, ale nedá sa nikdy, nielen v Národnej rade Slovenskej republiky, ale ani pri iných vecných rokovaniach rezignovať na procedúru. To nie je nejaká procedúra, to je zákon, rokovací poriadok, a že je možno prekomplikovaný, že je, kde tu zložitý, ja sa nehádam, ale platí. Platí, takže to nie je len nejaká procedúra, s tým, že ak sa budeme aj do perspektívy a do budúcna vyhovárať na to, že keď tí pred nami urobili nejakú chybu, tak konvaliduje to aj naše chyby a môžeme ich robiť aj my. Vyrovnávajme sa, pán kolega, v tom, čo je dobré, čo je kvalitné, čo je právne. Nie, keď niekto urobil chybu predo mnou, mám právo robiť ju aj ja. Stále hovoríte o lepšej, kvalitnejšej politickej kultúre, legislatívnej práci, o všetkom, ja vám držím palce, je to o tom, tak buďte teda dobrí a lepší a nerobte tie chyby, ktoré sme možno urobili. Ja nehovorím, že sme ich neurobili. Takže vyhovárať sa na to, že aj Janko, tak aj Ferko môže, to je detinské a vedie to do slepej uličky. A toto je príliš vážna vec, aby sa minimálne pre správnu budúcnosť nevyriešila, trebárs aj Ústavným súdom. Tu nejde o hranie sa na piesočku. Ďakujem.
Mamojka, Mojmír, poslanec NR SR (2012-04-04):
Ďakujem za slovo. Takisto poprosím členov výboru pre vedu, vzdelávanie, mládež a šport, ihneď ako začne spočítavanie hlasov, tak sa stretneme v zasadačke č. 33. Ďakujem.
Chren, Martin, poslanec NR SR (2011-03-23):
Ďakujem veľmi pekne. No po tomto príhovore ani neviem, že na čo skôr reagovať, pretože je evidentné, že keď kolegom dôjdu argumenty, tak buď miešajú piate cez deviate alebo sa dokonca znížia k úplne zákerným a nezmyselným osobným útokom, ako pred tým pán poslanec Jahnátek. Každopádne, vážený pán Faič, myslím si, že hovoriť o politickom ovládnutí ÚRSO môže zo strany SMER len ten, kto má pamäť ako akváriová rybička, pretože politické ovládnutie sa v skutočnosti udialo pred štyrmi rokmi. Bola to doslova noc dlhých nožov, kedy ste vymenili všetkých reprezentantov. Tento návrh zákona hovorí len o tom, že predsedu úradu má vymenovať parlament na rozdiel od menovania vládou. Nie je to ani v nesúlade so smernicou, ani v nesúlade s účelom smernice, tak ako ste sa nás snažili presvedčiť. Tento návrh zákona dokonca tam ponecháva tých vašich politických nominantov spred štyroch rokov, ktorí tam boli dosadení do týchto pozícii naozaj v najlepších tradíciách Mečiarovým spôsobom. Čo sa týka tretieho balíčka, vážený pán Faič, som rád, že vám transpozícia leží na srdci. Škoda, že vám súlad s požiadavkami EÚ a s ústavou neležal na srdci napríklad pri prijímaní protiústavných zákonov ako zákaz zisku zdravotných poisťovní, za ktoré budeme musieť platiť desať milióny eur a slovenskí občania, slovenskí daňoví poplatníci, dokonca vaši voliči, budú sa musieť skladať. Uisťujem vás, že návrh tretieho balíčka už je v legislatívnom procese. Uisťujem vás, že Slovensko nebude medzi poslednými krajinami, ktoré ho príjmu. Dnes ho nemá implementovaná podľa mojich vedomostí žiadna krajina, určite nie ani tie najväčšie ako Nemecko, Francúzsko, žiadna z okolitých krajín. Mám tu strašne veľa ďalších poznámok.
Kuffa, Filip, poslanec NR SR (2022-05-05):
Ďakujem za odpoveď. Mal by som doplňujúcu otázku. V podstate ja som vychádzal z toho, čo bolo prezentované v médiách. Nejaké tie skutočnosti, že prídu o tieto benefity. Včera alebo predvčerom aj vaše ministerstvo tam dáva alebo teda televízia dávala tam doťahovanie medzi bývalým vedením Štátnych lesov TANAP-u a terajšou správou TANAP-u. Mám to teda chápať tak, že keď niekto odrobil, ja neviem, 30 rokov a vyplývalo mu z kolektívnej zmluvy tam nejaké odstupné, odchodné, že po prechode pod MŽP, tak ako ste to povedali, že tá kolektívna zmluva platí ďalej a teoreticky, keď dotiahne tie roky, tak tie benefity mu zostanú aj pod ministerstvom životného prostredia?
Laurenčík, Milan, podpredseda NR SR (2021-11-05):
Pán poslanec Kuffa, kľud.
Pellegrini, Peter, predseda NR SR (2015-09-23):
Prezentujme sa a hlasujme o bodoch spoločnej správy 1 až 45, s odporúčaním gestorského výboru schváliť. (Hlasovanie.) Prítomných 125, za hlasovalo 77, zdržalo sa 48. Tieto body sme schválili.
Pčolinský, Peter, podpredseda NR SR (2023-01-26):
S ďalšou faktickou pán poslanec Richter.
Blaha, Ľuboš, podpredseda NR SR (2024-02-23):
Otváram všeobecnú rozpravu, do ktorej sme dostali štyri alebo päť prihlášok, ale ako prvý sa prihlásil navrhovateľ. Pán poslanec Igor Matovič, nech sa páči, máte slovo.
Kažimír, Peter, podpredseda vlády a minister financií SR (2015-11-12):
Ďakujem vám, pán predseda, za možnosť prehovoriť, ďakujem aj pánovi poslancovi za otázku. Pán poslanec, takmer všetky členské príspevky Slovenskej republiky vyplývajú z povinného členstva v Organizácii Spojených národov a v jej odborných organizáciách, v Severoatlantickej aliancii, v európskych organizáciách a v ďalších obdobných medzinárodných organizáciách. Tieto členstvá sú v kompetencii Ministerstva zahraničných vecí a európskych záležitostí Slovenskej republiky a platby členských príspevkov sa realizovali priamo z tejto rozpočtovej kapitoly. Je však potrebné konštatovať, že postupné zlepšovanie postavenia Slovenskej republiky v týchto organizáciách, zmena príspevkovej škály a kurzové rozdiely vyplývajúce zo zmien kurzu eura voči menám, v ktorých sa niektoré príspevky platia, v poslednom čase výrazne vplývali na rast absolútnej výšky týchto príspevkov. Jedným z faktorov, samozrejme, je aj náš rastúci hrubý domáci produkt, čo na jednej strane je, samozrejme, absolútne pozitívne a vítané a na druhej strane nám to zvyšuje objem v absolútnych číslach, objem príspevkov. Aj vzhľadom na tieto skutočnosti sú na základe dohody medzi ministrom zahraničných vecí a európskych záležitostí a mnou od roku 2016 rozpočtované tieto členské príspevky v kapitole všeobecná pokladničná správa. Z veľmi praktických dôvodov, aby ich nemusel vykazovať minister zahraničných vecí medzi svojimi prioritami a potom prípadné pohyby medziročné vo výške zdrojov, ktorými disponuje kapitola ministerstva zahraničných vecí, aby neboli deformované tieto čísla práve týmito de facto automatickými výdavkami. Členstvá iných rezortov v medzinárodných organizáciách sú decentralizované do priamej pôsobnosti jednotlivých ministerstiev a ostatných orgánov štátnej správy. Ministerstvo financií aj ja osobne som na vzájomných stretnutiach pri tvorbe rozpočtu opakovane upozorňoval a žiadal jednotlivých kolegov ministrov a správcov ostatných kapitol o prehodnotenie ich členstva a výšky ich príspevkov do medzinárodných organizácií. Je však potrebné uviesť, že tieto rezortné členstvá v medzinárodných organizáciách sú tiež v prevažnej miere povinné a vyplývajú z povahy činnosti, ktorú dané ministerstvá a iné orgány štátnej správy realizujú. Ďakujem, skončil som.
Zmajkovičová, Renáta, podpredsedníčka NR SR (2013-05-15):
Ďakujem, pán spravodajca. Otváram všeobecnú rozpravu. Do rozpravy som dostala šesť písomných prihlášok. Za poslanecký klub SDKÚ – DS Ivan Štefanec a potom páni poslanci Miroslav Beblavý, Jozef Mikloško, Ivan Mikloš, Ľudovít Kaník a Alojz Hlina. Poprosím technikov a v tejto chvíli prerušujem rokovanie o tomto bode programu a budeme pokračovať hlasovaním 11.10.
Šimečka, Michal, podpredseda NR SR (2024-01-23):
Ďakujem pekne. Pani poslankyňa Števulová.
A. Belousovová, podpredsedníčka NR SR: (2009-12-02):
Pokračovať budeme prvým čítaním o návrhu poslancov Národnej rady Slovenskej republiky Zoltána Horvátha a Jarmily Tkáčovej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Návrh zákona má tlač 1312 a návrh na jeho pridelenie na prerokovanie výborom je v rozhodnutí č. 1330. Teraz má slovo pán poslanec Zoltán Horváth, ktorý uvedie tento návrh zákona. Nech sa páči.
Figeľ, Ján, podpredseda NR SR (2015-11-11):
Ďakujem pekne. Prerušujem rokovanie o tomto bode programu. Prerušujem aj rokovanie do hlasovania, o 11.00 hodine budeme hlasovať o prerokovaných bodoch programu. (Prestávka.) (Po prestávke.)
Šeliga, Juraj, podpredseda NR SR (2021-04-30):
Pán poslanec Linhart, nech sa páči.
Grendel, Gábor, podpredseda NR SR (2023-05-10):
Otváram rozpravu, do ktorej som dostal jednu písomnú prihlášku, a to od pána poslanca Jána Mičovského. Nech sa páči, pán poslanec, máte slovo.
Pellegrini, Peter, predseda NR SR (2015-10-01):
Ďakujem pekne. Pán poslanec Novotný.
P. Paška, predseda NR SR: (2010-02-09):
(Hlasovanie.) 133 prítomných, 29 za, 30 proti, 71 sa zdržalo, 3 nehlasovali. Nebudeme pokračovať v rokovaní. Pani poslankyňa Sabolová uvedie hlasovanie v prvom čítaní o návrhu pána poslanca Minárika, pána poslanca Bauera na vydanie zákona č. 576/2004 Z. z. o zdravotnej starostlivosti. Je to tlač 1437.
Zimenová, Zuzana, poslankyňa NR SR (2020-02-21):
Ďakujem za slovo. Pán poslanec, domnievate sa, že ženy sú na Slovensku dostatočne chránené? Ja si vás dovolím upozorniť, že ženy nemajú chrániť iba právne predpisy, ale že ich majú chrániť aj tzv. mäkké pravidlá, to znamená celková spoločenská atmosféra. A v tej by malo platiť, že všetci sme si rovní a všetci požívame rovnaké práva a ochranu, a toto stále na Slovensku, bohužiaľ, pre ženy neplatí. A dotknem sa aj tretieho vášho bodu. Vy sa mylne domnievate, že pojem rodové stereotypy alebo teória rodových stereotypov vychádza z nenávisti voči ženám, že hovorí o nenávisti mužov voči ženám. No ja si vás dovolím opraviť. Ono je to vlastne neláska k ženám, o čom sa tu rozprávame. To je povyšovanie sa nad ženu a nedostatok rešpektu k ženám a to tu na Slovensku, bohužiaľ, je stále platné pravidlo.
Hrnčiar, Andrej, podpredseda NR SR (2017-11-29):
Ďakujem. Vyhlasujem päťminútovú prestávku a budeme pokračovať hlasovaním o prerokovaných bodoch. (Krátka prestávka.) (Po prestávke.)
Kuffa, Štefan, poslanec NR SR (2021-07-02):
Kolega Filip Kuffa, chcem na teba reagovať, ale aj ten turizmus, ktorý tuná zaznel viackrát. Kedysi tu bola nádherná symbióza tej prírody a človeka. Pamätám si tie Tatry, ako vyzerali ešte aj v minulosti, ale keď si tak porovnávam tie okolité krajiny, ktoré tuná máme v Európe, tá symbióza človeka a prírody stále tuná je. Choďte sa pozrieť do Álp, aké to je nádherné, aké je to krásne. Tam sú lesy, ale zelené, nie vyschnuté, také pahýle, ktoré tuná nám trčia z našich lesov. Ten bezzásahový prístup k našim lesom, presne tak, ako si to hovoril, totálne zničíme naše lesy. My tým, že Slovenská republika je na úrovni sebestačnosti v potravinách, na úrovni nejakých 36 alebo 37 %, prosím vás pekne, to je čo za úroveň? Za tri dni celá naša krajina celé Slovensko je vyhladované, nepríde tu tých tisíc kamiónov denne, ktoré tu prichádzajú v potravinách, a tu zomrieme od hladu. Rovnako týmto návrhom zákona pripravujete to, aby naša krajina Slovenská republika, ktorá má dostatok dreva, vy chcete toto všetko zničiť, aby sme boli závislí ešte aj na dovoze dreva zo zahraničia. Všetko to zničíte, pretože tak ako to tu odborne zaznelo, ten lykožrút, ktorý vylieta, a to sú konkrétne skúsenosti, ktoré my na Slovensku máme, choďte sa pozrieť na tie lokality, ako vyzerajú. To sú časti mesačnej krajiny, to je čosi úplne absurdné. A súkromných vlastníkov lesov aj ja vyzývam, aby nepredávali tie pozemky štátu, lebo štát to odovzdá len zase súkromníkom, ale zahraničným investorom a my prídeme o tie to naše lesy a o bohatstvo.
Grendel, Gábor, podpredseda NR SR (2021-03-18):
Ďakujem, pán poslanec. Prosím, zaujmite miesto pre navrhovateľov. Dávam teraz slovo spoločnému spravodajcovi z výboru pre kultúru a médiá pánovi poslancovi Róbertovi Halákovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
B. Bugár, podpredseda NR SR: (2002-02-13):
R. Hofbauer, poslanec: Ja neurážam poslancov, ale nech tu neuvádza príslušnosť k nejakej strane, ktorá tu neexistuje.
P. Paška, predseda NR SR: (2007-09-13):
(Hlasovanie.) 78 prítomných, 75 za, 1 proti, 2 nehlasovali. Konštatujem, že sme uvedený bod spoločnej správy odsúhlasili. Ďalej, pán spravodajca.
P. Hrušovský, podpredseda NR SR: (2002-02-21):
(Hlasovanie.) 120 prítomných, 76 za, (Potlesk.) 12 proti, 29 sa zdržalo, 3 nehlasovali. Konštatujem, že sme schválili vládny návrh zákona o vysokých školách a o zmene a doplnení niektorých zákonov. O slovo požiadal pán minister školstva Milan Ftáčnik. M. Ftáčnik, minister školstva SR: Vážené panie poslankyne, páni poslanci, myslím, že sme urobili veľkú vec, (Šum v sále.) teda, že ste urobili veľkú vec. Možno opozícia s tým nebude súhlasiť, ale prijatím tohto zákona sme skutočne odštartovali reformu vysokých škôl... (Hlas v sále.) a ja sa vám chcem za to veľmi úprimne poďakovať, že ste mali trpezlivosť so všetkými pozmeňujúcimi návrhmi. Dúfam, že nebudete považovať za neskromné, keď vás pozvem do parlamentného bufetu na šampanské. Ďakujem vám veľmi pekne. (Potlesk.)
Sopko, Miroslav, poslanec NR SR (2016-06-15):
Ďakujem za slovo, pán predsedajúci. Ďakujem všetkým za naozaj aj pochvalné, aj konštruktívne príspevky. K tým kreditom. Možnože zámer na začiatku bol naozaj správny, aby sa zabezpečil spôsob, akým dať priestor učiteľovi sa neustále vzdelávať a pracovať na sebe. Ale musím sa podeliť s vami so skúsenosťou, ktorú som mal z jedného rokovania, kde som sa dozvedel, že jedným zo zámerov v skutočnosti bola úplne taká jednoduchá motivácia, že nuž ako dostaneme čím viac učiteľov na vzdelávania. Tak, že im ponúkneme peniaze. Myslím si, že ak niekto plánoval tento spôsob ďalšieho vzdelávania alebo kontinuálneho vzdelávania na takomto základe, tak to niekam unikalo úplne inde. Myslím si, že úplne na začiatku tam tie nastavenia, kedy naozaj sa vyberalo, kto bude poskytovateľom toho daného vzdelávania, to bolo, išlo sa dobrou cestou. Len potom časom zrejme, a toto je možno ten problém, na ktorý musíme narážať a budeme narážať, zvíťazil akýsi ten duch toho, aby sme mali výsledky čím skôr, lebo sme neboli trpezliví a čakali sme, že sa to prejaví v konkrétnych číslach a v konkrétnych grafoch. Ono niekedy niektorým veciam treba dať čas. Verím tomu, ak budeme spoločne pracovať, teda presnejšie spolupracovať pri vytváraní tej vízie, ktorá tu má byť a s konkrétnymi riešeniami, ten čas, ktorý využijeme, bude naplnený.
Viskupič, Marián, poslanec NR SR (2022-10-05):
Ďakujem pekne za slovo, pán predsedajúci. Kolega Ondro Dostál, no veď na toto sme presne apelovali, veď tu sú vedľa seba dva procesy, že skutočne bez problémov prijaté dôchodky, a teda neprijatá zmena rozpočtu. Je tak mimoriadna situácia, že keby vláda prišla, že trikrát so zmenou rozpočtu, ktorá keby táto pokrývala tých 207 mil., ktoré sú teda takto, tak bez problémov, si myslím, to by zasa dostalo, dostalo tých 130 hlasov plus. Čiže o toto, samozrejme, to sme tu aj ja osobne som to v predchádzajúcej rozprave hovoril, že ak by sa výdavková strana spresnila alebo teda riešilo len to, čo sa v danom momente riešiť dá, tak tá situácia by tu bola, som, predpokladám, že iná, pretože všetci cítime, áno, je tu energetická kríza, je tu inflačná kríza, ekonomiku máme jednu bez ohľadu na to, či sme opozícia, alebo koalícia a proste treba pomôcť aj firmám. Čiže tuto, s týmto len potvrdzujem to čo Ondro, nie je, nie je tento rozpor, tu je rozpor v tom, že 1,3 mld. je v tomto momente bianco šek, tak ako to teraz spomenul aj pán Beluský, takže toto je ten problém. No a tak zasa sa raz ide tak nejak hlavou proti múru, ono tá, tá právnická vec, ako sa to urobilo, je, že návrh totožný, len k nemu prišlo vlastne na novo vládou schválené skrátené legislatívne konanie, ale iste, samozrejme, bola možnosť, aby vláda stiahla pôvodný návrh a súčasťou skráteného bol nový návrh, ktorý by teda reflektoval veci, ktoré tu zazneli v predchádzajúcej rozprave. To hlavou proti múru. Pán minister Matovič to tak nejak ide spolu, že to takto poviem. Ďakujem pekne.
Sólymos, László, minister životného prostredia SR (2017-02-02):
Dovoľte mi; dobrý deň prajem, dámy a páni, dovoľte mi odpovedať za pani ministerku. Vážený pán poslanec, v prvom rade je potrebné uviesť, že administrácia žiadostí tzv. priamych podpôr prebieha v Integrovanom administratívnom a kontrolnom systéme (IACS), ktorého súčasťou je aj informačný systém pre elektronické spracovanie kontrol na mieste (eKNM). Značná časť schém priamych podpôr súvisí s poľnohospodárskymi plochami a z uvedeného dôvodu je oprávnená výmera overovaná na externé registre, ako je napríklad systém identifikácie poľnohospodárskych pozemkov, register ovocných sadov, register ekologického poľnohospodárstva, register vinohradov, ale aj centrálna evidencia hospodárskych zvierat. Od roku 2016 je administrácia žiadostí kontrolovaná aj na dáta v aplikácii geopriestorová žiadosť... (Prerušenie vystúpenia predsedajúcim.)
Danko, Andrej, predseda NR SR (2018-10-23):
Vážené pani poslankyni, vážení páni poslanci, pokračujeme v prerušenom rokovaní. Sme v druhom čítaní (reakcia z pléna), v treťom čítaní . Nech sa páči, pán poslanec.
P. Hrušovský, predseda NR SR: (2005-03-15):
Posledný bod, ktorý prerokujeme, je návrh skupiny poslancov Národnej rady Slovenskej republiky na vydanie zákona, ktorým sa mení zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 1068). Poprosím pani poslankyňu Brestenskú, aby z poverenia skupiny navrhovateľov návrh zákona uviedla a odôvodnila. B. Brestenská, poslankyňa: Vážený pán predseda, vážení priatelia, ktorí vydržali do konca, dovoľte mi len veľmi stručne uviesť, že zákon č. 5502 Z. z.  bol novelizovaný 1. februára 2005 práve zákonom o vysokých školách č. 131/2002 Z. z. a o zmene a doplnení niektorých zákonov. Touto novelou sa okrem iného vložil § 108a s názvom sankcie. Tie sme dostali do tohto zákona sankcionovaním škôl, ktoré nemajú akreditáciu na pôsobenie na Slovensku v rámci poskytovania vzdelávania. Žiaľ, v súvislosti s kompatibilitou s Európskou úniou a európskym právom sa práve vyskytli už niektoré prípady súdov, kde vyhrali absolventi takéhoto štúdia, ktoré absolvovali na inom území, vlastne vzdelávanie iného štátu, ale ktorý mal akreditáciu európsku, a boli uznané tieto súdy, takže návrh tohto zákona má práve odstrániť tie možnosti, ktoré sú u nás sankcionované, to znamená, zahraničné vysoké školy, ktoré pôsobia na našom území a majú akreditáciu Európskej únie by nemali byť stíhané alebo sankcionované za to, že budú poskytovať vzdelávanie a udeľovať svoje diplomy. Žiaľ, v tomto našom návrhu  zákona sa vyskytlo aj vynechanie právnických osôb, alebo navrhujeme vynechanie právnických osôb, ktoré poskytujú vzdelávanie. V súvislosti s tým zase musíme povedať otvorene, že na slovenskom území, kde nie sú akreditované vysoké školy, nemali by udeľovať vzdelávanie, to znamená, že chceme práve týmto návrhom zákona upraviť to v zmysle európskeho práva. Ďakujem pekne.
P. Hrušovský, predseda NR SR: (2003-09-24):
Páni poslanci, naozaj ide o výnimočný prípad, kedy na záver 17. schôdze nastúpili, respektívne začali si uplatňovať páni poslanci svoj mandát, aby ho mohli plnohodnotne aj vykonávať. Považoval som za dobré, ak ich zaradíme na tejto schôdzi do výborov, ja ponúkam priestor na rokovanie v poslaneckom grémiu. Po ich odsúhlasení, respektívne neodsúhlasení do jednotlivých výborov, aby sme v priebehu medzi 17. a 18. schôdzou o tom rokovali v zmysle dohôd, ktoré boli uzavreté na začiatok tohto volebného obdobia, ale teraz odporúčam, aby sme v zmysle navrhnutých zaradení týchto poslancov do jednotlivých výborov o nich hlasovali. Pristúpime k hlasovaniu o návrhu na zaradenie pána poslanca Hamarčáka do výboru pre financie, rozpočet a menu. Prosím, prezentujme sa a hlasujme. (Hlasovanie.) Prítomných je 76 poslancov, za 76. Národná rada Slovenskej republiky návrh uznesenia o zaradení pána poslanca Hamarčáka do výboru pre financie, rozpočet a menu schválila. Teraz budeme hlasovať o návrhu predsedu poslaneckého klubu SDKÚ o zaradení pána poslanca Ivana Šimka do výboru pre obranu a bezpečnosť. Prosím, prezentujme sa a hlasujme. (Hlasovanie.) Prítomných je 78 poslancov, za 77, nehlasoval 1. Návrh sme schválili. Panie poslankyne, páni poslanci, teraz pristúpime k hlasovaniu o vládnom návrhu zákona o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov, ktorý prerokúvame ako tlač 285. Prosím pána ministra, aby zaujal miesto pre navrhovateľov, pani poslankyňu Sárközy, aby ako poverená spravodajkyňa uvádzala návrhy na hlasovanie. Najskôr návrhy, ktoré sú uvedené v spoločnej správe, a potom návrhy, ktoré jednotliví poslanci predložili v rozprave k tomuto návrhu zákona. Ešte pred hlasovaním požiadala pani poslankyňa Černá o možnosť vystúpiť. Nech sa páči, pani poslankyňa Černá. E. Černá, poslankyňa: Pán predseda, ak dovolíte, mám procedurálny návrh. Po dohode sťahujem oba pozmeňujúce návrhy, ktoré som v rozprave predložila k tlači 285. Ďakujem.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 336 druhého pozmeňujúceho návrhu pána poslanca Galka. (Hlasovanie.) Prítomných 131 poslancov, za 16, proti 77, zdržalo sa 35, nehlasovali 3. Prosím, neschválili sme tento návrh.
Vetrák, Milan, poslanec NR SR (2022-06-22):
Ďakujem za slovo. Ja ešte k niektorým veciam by som sa potom rád vyjadril ako teda navrhovateľ alebo jeden z navrhovateľov vo vystúpení. Ale teraz krátko k tomu pozmeňujúcemu návrhu. My sme už pri podávaní tohto, tejto novely rokovacieho poriadku avizovali, že v druhom čítaní, ak sa podarí dospieť k zhode, tak prídeme s pozmeňujúcim návrhom, ktorý zavedie parlamentnú stráž, čiže nerobíme nič potajme. Verejne sme to takto deklarovali už pri podaní. Len ešte pri podaní tej novely samotnej nebola dohoda na všetkých ustanoveniach, ktoré sa týkali parlamentnej stráže. To je, to je prvá poznámka. Druhá je tá, že je ten pozmeňovák aj preto taký rozsiahly, lebo bola, bolo stanovisko parlamentnej legislatívy, ktorá nám odporúčala, aby sme poriadok na výboroch neriešili len jednoduchým ustanovením, kde povieme, že sa ustanovenia o zabezpečení poriadku v pléne budú vzťahovať primerane aj na zabezpečenie poriadku vo výbore. Ale, že by bolo lepšie podľa nich aj také zrozumiteľnejšie, keby sme to rozpísali. Takže to má najväčší dopad na ten rozsah. Nemuseli sme to tak robiť, stačilo úplne tak, ako to bolo pôvodne upravené. Ale vzhľadom na naozaj, na väčšiu zrozumiteľnosť toho textu sme to takto rozpísali, čiže celá tá novela sa nesie v duchu, alebo ústredným motívom je zabezpečenie poriadku v rokovacej sále a v rokovacích miestnostiach výboru. To je ústredný motív tejto novely a toho sa držíme. Čiže z tohto pohľadu ani, ani nemôže ísť o prílepok, ale k týmto veciam sa potom viacej vyjadrím vo vystúpení. Ďakujem.
Matejička, Vladimír, poslanec NR SR (2015-11-24):
Teraz budeme hlasovať o pozmeňujúcich návrhoch, ktoré odzneli v rozprave. Ako o prvom dajte, prosím, hlasovať o mojom pozmeňujúcom návrhu.
Petrák, Ľubomír, poslanec NR SR (2012-07-24):
Pán predseda, v rozprave boli podané tri procedurálne návrhy. Budeme o nich hlasovať v poradí, ako boli predložené. Najskôr budeme hlasovať o procedurálnom návrhu pána poslanca Beblavého, aby podľa § 73 ods. 3 písm. b) rokovacieho poriadku sa nepokračovalo v rokovaní o návrhu zákona.
Danko, Andrej, podpredseda NR SR (2024-10-23):
Ďakujem. Chce sa vyjadriť spravodajca? Nie. Prerušujem rokovanie o tomto bode programu. Ďalej nasleduje prvé čítanie o vládnom návrhu zákona o regulácii vesmírnych aktivít a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Vládny návrh zákona je uverejnený ako tlač 506, návrh na jeho pridelenie na prerokovanie výborom je v rozhodnutí č. 531. Odovzdávam slovo ministrovi dopravy Rážovi, aby vládny návrh zákona o vesmírnych aktivitách uviedol. (Rokovanie v prvom čítaní o vládnom návrhu zákona o regulácii vesmírnych aktivít a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 506.)
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 98 poslancov, za 79, proti nikto, zdržalo sa 16, nehlasovali 3. Konštatujem, že sme tento návrh schválili. Posledným návrhom, o ktorom ideme hlasovať, je druhé čítanie o návrhu poslancov Andrejuvovej a Vetráka na vydanie zákona, ktorým sa dopĺňa zákon č. 289/2008 o používaní elektronickej registračnej pokladnice, tlač 1178, bod 59 schváleného programu. Spoločnou spravodajkyňou je členka výboru pre financie a rozpočet pani poslankyňa Anna Mierna. Prosím ju, aby uvádzala hlasovanie. (Hlasovanie o návrhu poslancov Národnej rady Slovenskej republiky Anny Andrejuvovej a Milana Vetráka na vydanie zákona, ktorým sa dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov , tlač 1178.)
Pellegrini, Peter, predseda NR SR (2024-02-08):
Prezentujme sa a hlasujme o bode č. 34 druhého pozmeňujúceho návrhu pána poslanca Galka. (Hlasovanie.) Prítomných 128 poslancov, za 14, proti 77, zdržalo sa 36, nehlasoval 1. Tento bod sme neschválili.
Vitteková, Anna, poslankyňa NR SR (2015-11-13):
Pokiaľ ide o pozmeňujúci návrh pána poslanca Lipšica, o prvom bode nemôžeme hlasovať, keďže sme schválili body 1 a 2 spoločnej správy.
Kadúc, Miroslav, poslanec NR SR (2015-05-27):
Ďakujem veľmi pekne. Zatiaľ iba v krátkosti a ubezpečujem pána poslanca Blahu, že pán Dzurinda pôjde predo mnou. To len na dokreslenie. A teraz možno vecne. Ak sa bavíme o tej správe, my hovoríme o sto miliónoch hore-dole, ktoré môže požadovať tak Slovensko, ako aj zahraničný investor. A táto správa, ktorú, pán premiér, ste predložil, je podľa mňa nedostatočná, je jednostranná. Sú tam tvrdenia, ktoré, podľa toho, čo v nej vidím, nemajú oporu v žiadnej právnej analýze. Proste mi to tam chýba. Ak by ste ju ta dali, vieme sa o tom baviť. Tá správa je nedostatočná. Vy ste povedali, že nemusíme disponovať informáciou. Nedisponujeme. A ja sa teraz vás naozaj pýtam úprimne, keďže nie ste neomylný, čo ukázala kauza Achmea, zablokovanie štátnych prostriedkov v Luxembursku, nie ste neomylný: ak sa teraz mýlite, pán premiér, kto ponesie zodpovednosť? Kto zaplatí tú škodu, ktorú môže spôsobiť štát zahraničnému investorovi? Kto ju zaplatí? Budete to vy? Máte jedinečnú možnosť, máte 83 poslancov, prijať zákon o hmotnej zodpovednosti verejných činiteľov, urobte to. Bavme sa o zavinení, o miere zavinenia. Môžeme. Môžete to urobiť, môžete teraz dať slovo chlapa: ak som to pokašlal, ja to zaplatím, ja budem ten, ktorý za svoje činy bude zodpovedať. Máte priestor, pretože v tomto štáte sa javí, že tu, podľa štatistík korupcie verejných činiteľov na Slovensku, nie je korupcia, všetci sú čistí ako ľalia. A sám dobre viete, že to tak nie je.
Tomanová, Viera, poslankyňa NR SR (2014-11-09):
Ďakujem veľmi pekne. Pán Kaník, klamete bohapusto a s plechovou tvárou. Neustále si privlastňujete výsledky, ktoré dosiahla vláda Roberta Fica. V tejto súvislosti len pripomeniem, že vaše čerpanie fondov bolo závratne nízke, 3,03 % a 7,07 %, pričom nehovorím o JPD Bratislava. A v tejto súvislosti poviem ešte, dokonca sme nastúpili v júli a zastavila kvôli neuspokojivým výsledkom v čerpaní Európskeho sociálneho fondu čerpanie fondov od júla 2006 do októbra 2008 Európska únia. Škandalizujete sociálne podniky. Prečo to robíte? Zlyhal v prvom rade bardejovský sociálny podnik. Aj to je, že ani jeden z nich nepodnikal ani jeden rok. Ešte sa len rozbiehali, boli v čase verejného obstarávania investícií. Nakoniec skonštatoval aj Brusel, že tu nedošlo k neoprávnenej štátnej pomoci a porušeniu hospodárskej súťaže. V tejto súvislosti vám len pripomeniem, kto bol za bardejovským sociálnym podnikom, bol to poslanec za SDKÚ pán Pataky. Mám hovoriť o tom, koľko peňazí ste vysolili v dolároch za zákon o II. pilieri, ktorý sa musel prerobiť potom na našom ministerstve? Mám hovoriť o tom, že ste na to použili pôžičku z Európskej sociálnej banky? Mám hovoriť o tom, že ste na služobných autách s priateľmi odišli na dovolenku do cudziny, a tak nielen jedným autom, ale aj druhým autom, ktoré viezlo vašich priateľov? O tomto všetkom chcete tu hovoriť? Dovolíte si brať do úst moju dcéru a Bernátka, ktorá vyhrala všetky súdy vrátane rozhodnutia Najvyššieho súdu vo vzťahu k Bernátkovi? Hovoríte tu o Mádlovej? Postupovali sme tu podľa pani Radičovej platného výnosu, hneď ako sme nastúpili do vlády. Neporušil sa žiadny právny predpis z našej strany... (Prerušenie vystúpenia časomerom.)
Podmanický, Ján, poslanec NR SR (2013-02-06):
Ďakujem pekne za slovo. Vážený pán poslanec, náš základný rozpor je v tom, že vy si myslíte, že obce by sa nemali vyjadrovať k chovu nebezpečných zvierat, no a ja si myslím, že obce by sa mali vyjadrovať k chovu nebezpečných zvierat. Pretože aj preto vznikli na Slovensku samosprávy, aby sa dôsledne aplikoval princíp subsidiarity, teda aby si mohol, aby sa na najnižšom alebo na nižšom stupni mohlo rozhodnúť to, čo ten, na tom nižšom stupni sa rozhodnúť dá. A obce ako orgán, ktorý sa vyjadruje napríklad prostredníctvom zastupiteľstva k zásadným otázkam rozvoja na svojom území sa môže vyjadrovať k umiestneniu nejakej veľkej prevádzky, môže sa vyjadrovať k tomu, kade pôjde diaľnica, môže sa vyjadrovať aj k tomu, či v susedstve alebo v obytnej zóne, kde žijú ľudia, ktorí si tam postavili svoje rodinné domy, môže byť malá zoologická záhrada a niekto si tam bude chovať svoje levy. No ja si myslím, že to je tak výrazný zásah do života tých susedov, s ktorým nepočítali, keď si tam stavali domy, že je celkom normálne a správne, aby sa obecné zastupiteľstvá ako reprezentanti obyvateľov obce vyjadrovali k tejto otázke. Čiže ja si na rozdiel od vás myslím, že je to veľmi dobré, že dnes sa obecné zastupiteľstvá aj k tejto otázke môžu vyjadrovať. No a čo sa týka návrhu pána poslanca Fecka. My sme sa o tom bavili, že keď predkladal tento návrh ako pozmeňujúci návrh k môjmu zákonu, my sme sa o tom bavili a ja som aj pôvodne mal záujem, aby sme tento jeho návrh podporili, ale potom po diskusiách so zástupcami väčších miest vznikol ten praktický problém, že to obrovské množstvo nebezpečných živočíchov, tak ako je definované vo vyhláške, by mohlo spôsobovať naozaj vážne problémy pri tých administratívnych činnostiach súvisiacich s povoľovaním, tak preto sme sa rozhodli, že zostaneme len pre... (Prerušenie vystúpenia časomerom.)
Glváč, Martin, podpredseda NR SR (2018-11-27):
Ďakujem. S faktickou poznámkou jeden poslanec, končím možnosť prihlásiť sa. Pán poslanec Bernaťák.
Kremský, Peter, poslanec NR SR (2020-07-09):
Ďakujem. Pán poslanec Žiga, ja neprestávam žasnúť nad vašimi vyjadreniami. Ako to už je naozaj niekedy neuveriteľné, čo bývalý minister hospodárstva tu porozpráva o snahe výrazne zlepšiť podnikateľské prostredie. Pripadá mi to ako pokus pošpiniť niečo, čo ste vy nedokázali. Pripadá mi to ako tá líška z Ezopovej bájky, ktorá nedosiahla na hrozno, tak povedala, ááá, však je kyslé, aj tak, aj tak ho nechcem. A ja si myslím, že toto, že si tam vyberáte hrozienka a tvrdíte o nich nezmysly, to je naozaj účelové – ako ten burčiak –, čo ste tu predviedli. Veď predsa na výbore sme sa rozprávali o tom, že to si nestanovuje vinár sám, odkedy sa môže predávať burčiak, ale to stanoví ministerstvo pôdohospodárstva vyhláškou. A vy tu kľudne tvrdíte, že však si to budú stanovovať sami, a ešte, že to meníme. Menili sme tam tú lehotu, dokedy musí pôdohospodárstvo vydať vyhlášku. A vy to dobre viete, ale proste šírite tu nezmysly. K tomu možno poviem toľko, že to množstvo malých zmien, áno, sú to drobnosti, ale to je ako keď si dáte 20 jednohubiek, tak budete zasýtený. A toto je množstvo malých zmien, ktoré ako celok prinesú výrazné, výrazné zníženie byrokracie. A mám pre vás jednu takú výzvu. Vy tvrdíte, že to nezlepší postavenie Slovenska v týchto rebríčkoch. Takže ak to bude inak, ak to naozaj výrazne zlepší postavenie, tak buďte taký frajer a postavte sa pred tento parlament v tričku s nápisom Matovičova vláda zlepšuje podnikanie. A uznajte potom svoju chybu, ak máte aspoň kúsok cti. Tak som veľmi zvedavý, či túto výzvu prijmete.
Pellegrini, Peter, predseda NR SR (2024-02-08):
Prezentujme sa a hlasujme o bode 224 druhého pozmeňujúceho návrhu poslanca Galka. (Hlasovanie.) Prítomných 123, za 13, proti 77, zdržalo sa 33. Tento bod sme neschválili.
Kollár, Boris, predseda NR SR (2022-09-20):
Šesť faktických poznámok registrujem. S prvou vystúpi pán poslanec Susko, potom pán poslanec Sulík, pán poslanec Jarjabek, Kočiš, Nemec a pán poslanec Pročko. Nech sa páči, pán poslanec Susko, máte slovo.
Grendel, Gábor, podpredseda NR SR (2022-04-28):
Pán poslanec Marián Kéry.